**Kalle Aleksi Loponen** (s. 13. maaliskuuta 2001 Turku) on suomalainen jääkiekkopuolustaja. Hän laukoo oikealta.

Ura
---

### Seuraura

Loponen syntyi Turussa, kun hänen isänsä Jouni pelasi Turun Palloseurassa. Kalle Loponen on kuitenkin Oulun Kärppien kasvatti. Hän voitti kauden 2015–2016 päätteeksi C-nuorten SM-pronssia. Kaudella 2016–2017 Loponen oli tehoilla 6+23=29 seuran B-nuorten tehokkain puolustaja. Hän sijoittui koko B-nuorten SM-sarjan puolustajien pistepörssissä kolmanneksi. Loponen voitti kauden päätteeksi B-nuorten SM-pronssia ja hänet valittiin sarjan ensimmäiseen tähdistökentälliseen. Kaudella 2017–2018 Loponen voitti koko B-nuorten SM-sarjan puolustajien piste- ja syöttöpörssin tehoilla 13+24=37. Hän voitti kauden päätteeksi B-nuorten SM-pronssia. Loponen palkittiin koko sarjan parhaana pelaajana Esa Tikkanen -palkinnolla, parhaana puolustajana Pekka Marjamäki -palkinnolla sekä valittiin ensimmäiseen tähdistökentälliseen.

Alkukauden 2018–2019 Loponen pelasi pääosin Kärppien A-nuorissa, kunnes marraskuussa 2018 seura lainasi hänet alustavasti viikoksi yhteistyöseuraansa, Mestis-joukkue Kokkolan Hermekseen. Loponen kuitenkin vakiinnutti kauden mittaan siellä paikkansa ja pelasi joukkueessa kauden loppuun. Hänen tulokaskautensa Mestiksessä toi 30 runkosarjaottelussa tehot 4+8=12 ja kuudessa playoff-ottelussa tehot 1+2=3. Loponen jakoi pudotuspeleissä Hermeksen sisäisen tehotilaston voiton Sebastian Mobergin kanssa lukemalla +3. Hänet nostettiin Kärppien SM-liigajoukkueen vahvuuteen seuraavana päivänä 18-vuotissyntymäpäivänsä jälkeen runkosarjan viimeiseen otteluun 14. maaliskuuta 2019 vieraissa Kalevan Palloa vastaan. Loposelle ja toiselle debytantille, Samuel Kemppaiselle avautui paikka Kärppien kokoonpanosta, kun joukkue antoi huilivuoron sekä Lasse Kukkoselle, Jani Hakanpäälle että Shaun Heshkalle. Loponen merkittiin Kärppien kakkospuolustajapariin Teemu Kivihalmeen viereen. Hän sai ottelussa jääaikaa 10.11 minuuttia. Loponen voitti kauden aikana myös A-nuorten Suomenmestaruuden, mutta hän ei kuitenkaan pelannut A-nuorten SM-liigan pudotuspeleissä.

Toukokuussa 2019 Loponen teki Kärppien kanssa kolmivuotisen SM-liigasopimuksen. Toronto Maple Leafs varasi hänet seitsemännellä kierroksella 204. pelaajana NHL:n varaustilaisuudessa 2019. Samana kesänä Loposen varasi myös OHL-joukkue Sudbury Wolves 101. pelaajana CHL:n varaustilaisuudessa. Hän aloitti kauden 2019–2020 Kärppien A-nuorissa, joita Loponen vahvisti Junior Club World Cupissa voittaen pronssia. Syyskuussa hänen kuitenkin vahvistettiin siirtyvän Sudbury Wolvesin OHL-joukkueeseen.

Loponen palasi kaudeksi 2020–2021 alkuperäisen sopimuksensa mukaisesti Kärppiin, kun myöskään OHL:ää ei pelattu koronaviruspandemian vuoksi. Hän pelasi lähes koko kauden seuran U20-joukkueessa, jonka kolmanneksi paras pistemies Loponen oli tehoilla 11+22=33. Hän voitti koko U20 SM-sarjan alku- ja runkosarjan yhteenlasketun puolustajien piste- ja maalipörssin. Loponen palkittiin kauden päätteeksi sarjan parhaana puolustajana Reijo Ruotsalainen -palkinnolla ja hänet valittiin ensimmäiseen tähdistökentälliseen. Hän pelasi kauden aikana vain yhden SM-liigaottelun.

Kaudeksi 2021–2022 Loponen siirtyi 2+1-vuotisella sopimuksella KooKoohon. Hän teki liigauransa avausmaalin 20. lokakuuta 2021 vieraissa JYPiä vastaan. Loponen keräsi ottelusta teholukeman +2. Hän pelasi KooKoossa varsinaisen tulokaskautensa runkosarjan aikana 38 ottelua tehopistein 1+3=4. Helmikuussa 2022 seura lainasi hänet kahden ottelun mittaisella sopimuksella JYPiin, kun joukkueella oli tarve paikata puolustuksen poissaoloja. Noin kaksi viikkoa myöhemmin KooKoo lainasi hänet toistaiseksi voimassa olevalla sopimuksella Mestis-joukkue Imatran Ketterään, jossa Loposen oli määrä jatkaa kauden loppuun. Hän voitti siellä kauden päätteeksi Mestiksen-mestaruuden, vaikka kesken pudotuspelien huhtikuussa KooKoo kutsui hänet kuitenkin takaisin vahvuuteensa, kun Eero Teräväisen kausi päättyi loukkaantumiseen välieräsarjassa Tapparaa vastaan. Loponen pelasi siellä loppukaudella kaksi ottelua.

Loponen jäi myös alkukaudella 2022–2023 melko pieneen vastuuseen KooKoossa. Marraskuussa 2022 seura lainasi hänet kahden ottelun ajaksi Hämeenlinnan Pallokerhoon paikkaamaan loukkaantumisia. Joulukuussa KooKoo lainasi Loposen kolmen ottelun ajaksi Ketterän Mestis-joukkueeseen. Kevätkaudella hänen peliaikansa KooKoossa kuitenkin lisääntyi mm. Miska Kukkosen pelikiellon sekä Stefan Wargin loukkaantumisen ja poistumisen myötä. Loponen pelasi SM-liigassa kauden aikana yhteensä 39 runkosarjaottelua tehopistein 2+10=12. Hän joutui kuitenkin sivuun runkosarjan lopulla maaliskuussa 2023, eikä Loponen pelannut enää pudotuspeleissä.

### Maajoukkueura

Loponen pelasi alle 18-vuotiaiden MM-kilpailuissa vuonna 2019 sekä Hlinka Gretzky Cupissa vuonna 2018. Hän pelasi myös World U-17 Hockey Challengessa vuonna 2017. Yhteensä Loponen on pelannut kaksi nuorten ja 55 poikien maaottelua.

Loponen valittiin Pohjola-leirin tähdistökentälliseen vuonna 2016.

Muuta
-----

Loposen isä Jouni pelasi omalla urallaan puolustajana yli 300 SM-liigaottelua sekä Ruotsin Elitserienissä yli 200 ottelua. Hän voitti neljä Suomen- sekä yhden Ruotsin- ja Tanskan-mestaruuden.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Kärpät | A-SM | 6 | 3 | 0 | 3 | 2 | – | – | – | – | – |
| 2018–2019 | Kärpät | A-SM | 18 | 2 | 7 | 9 | 8 | – | – | – | – | – |  |  |  |  |  |  | U18 | 5 | 1 | 1 | 2 | 0 |
|  | Kärpät | SM-liiga | 1 | 0 | 0 | 0 | 0 | – | – | – | – | – |
|  | Hermes | Mestis | 30 | 4 | 8 | 12 | 18 | 6 | 1 | 2 | 3 | 6 |
| 2019–2020 | Sudbury Wolves | OHL | 56 | 6 | 18 | 24 | 29 | – | – | – | – | – |
| 2020–2021 | Kärpät | U20-SM | 36 | 11 | 22 | 33 | 26 | 5 | 0 | 1 | 1 | 4 | Ykköstähdistö |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2021–2022 | KooKoo | U20-SM | 2 | 0 | 1 | 1 | 2 | – | – | – | – | – |
|  | KooKoo | SM-liiga | 38 | 1 | 3 | 4 | 12 | 2 | 0 | 0 | 0 | 0 |
|  | JYP | SM-liiga | 2 | 0 | 0 | 0 | 0 | – | – | – | – | – |
|  | Ketterä | Mestis | 7 | 2 | 2 | 4 | 4 | 5 | 3 | 2 | 5 | 2 |
| 2022–2023 | KooKoo | SM-liiga | 36 | 2 | 9 | 11 | 16 | – | – | – | – | – |
|  | HPK | SM-liiga | 2 | 0 | 0 | 0 | 2 | – | – | – | – | – |
|  | Ketterä | Mestis | 3 | 0 | 1 | 1 | 0 | – | – | – | – | – |
| 4 kautta | yhteensä | SM-liiga | 80 | 3 | 12 | 15 | 30 | 2 | 0 | 0 | 0 | 0 |
| 3 kautta | yhteensä | Mestis | 40 | 6 | 11 | 17 | 22 | 11 | 4 | 4 | 8 | 8 |

Lähteet
-------

* Kalle Loponen The Internet Hockey Databasessa (englanniksi)
* Kalle Loponen Eurohockey-sivustolla (englanniksi)
* Kalle Loponen *Elite Prospects*. Everysport Media Group AB.  (englanniksi)

### Viitteet

1. ↑  Kastellin urheilulukioon valitut 2017 (pdf) *ouka.fi*. Oulun kaupunki. Viitattu 6.1.2020.
2. ↑  Tilastot *liiga.fi*. Jääkiekon SM-liiga Oy. Viitattu 14.3.2019.
3. ↑  Kalle Loponen Stats and News *NHL.com*. National Hockey League. Viitattu 5.9.2019. (englanniksi)
4. ↑  Kalle Loponen The Internet Hockey Databasessa (englanniksi)
5. 1 2 3 4 5 6 7 8 9  Kalle Loponen *Elite Prospects*. Everysport Media Group AB.  (englanniksi)
6. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 14.3.2019. (englanniksi)
7. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 14.3.2019. (englanniksi)
8. ↑  Kärpät lähetti Pikkuleijonien avainpuolustajan Mestikseen *Sportti.com*.  14.11.2018. Sport Content Oy. Viitattu 14.3.2019.
9. ↑  Elite Prospects - Hermes *eliteprospects.com*. Everysport Media Group AB. Viitattu 6.5.2019. (englanniksi)
10. ↑  Onnela, Janne: Kärpät lepuuttaa avainpelaajia runkosarjan viimeisessä pelissä – puolustajat Kalle Loponen ja Samuel Kemppainen debytoivat liigassa illalla *kaleva.fi*.  14.3.2019. Kaleva 365 Oy. Viitattu 14.3.2019.
11. ↑  Kalpa - Kärpät, 14.3.2019 *liiga.fi*.  14.3.2019. Jääkiekon SM-liiga Oy. Viitattu 14.3.2019.
12. ↑  Kalpa - Kärpät, 14.3.2019 *liiga.fi*.  14.3.2019. Jääkiekon SM-liiga Oy. Viitattu 14.3.2019.
13. ↑  Shaun Heshkan optio käytetty − Kärppien junioreille liigasopimuksia *Jatkoaika.com*.  16.5.2019. Jatkoaika r.y. Viitattu 17.5.2019.
14. ↑  Leinonen, Anna: Kärp­pä­puo­lus­ta­ja Kalle Loponen, 18, siirtyy kanadalaisen OHL-seuran riveihin *kaleva.fi*.  4.9.2019. Kaleva365 Oy. Viitattu 4.9.2019.
15. ↑  Elite Prospects - Kärpät U20 *eliteprospects.com*. Everysport Media Group AB. Viitattu 15.5.2021. (englanniksi)
16. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 15.5.2021. (englanniksi)
17. ↑  KooKoolle kuusi uutta pelaajasopimusta – mukana paluumuuttaja! *kookoo.fi*.  3.5.2021. KooKoo Hockey Oy.  Arkistoitu 1.8.2021. Viitattu 15.5.2021.
18. ↑  JYP - Kookoo, 20.10.2021 *liiga.fi*.  20.10.2021. Jääkiekon SM-liiga Oy. Viitattu 21.10.2021.
19. ↑  Kalle Loponen loppuviikoksi lainalle JYPiin *kookoo.fi*.  8.2.2022. KooKoo Hockey Oy. Viitattu 31.5.2022.
20. ↑  Puolustaja Kalle Loponen Ketterään *kettera.net*.  23.2.2022. Imatran Ketterä Oy. Viitattu 31.5.2022.
21. ↑  Kalle Loponen kolmen ottelun lainalle Ketterään *kookoo.fi*.  9.12.2022. KooKoo Hockey Oy. Viitattu 12.5.2023.
22. ↑  HPK lainaa Kalle Loposen KooKoosta *hpk.fi*.  17.11.2022. HPK Liiga Oy. Viitattu 12.5.2023.
23. ↑  Myös Teräväisen kausi ohi – Loponen palaa takaisin *kookoo.fi*.  14.4.2022. KooKoo Hockey Oy.  Arkistoitu 31.5.2022. Viitattu 12.5.2023.
24. ↑  Ahlroth, Tapio: KooKoo hävisi Pelicansille kolmannen kerran – Päävalmentaja Olli Salon mukaan KooKoo jäi ihailemaan 50-vuotisjuhlatilaisuutta *kouvolansanomat.fi*.  20.1.2023. Kaakon Viestintä Oy. Viitattu 12.5.2023.
25. ↑  Runkosarja huipentuu viikonloppuna - Panoksena playoffs-paikka *kookoo.fi*.  9.3.2023. KooKoo Hockey Oy. Viitattu 12.5.2023.
26. ↑  Jouni Loponen *Elite Prospects*. Everysport Media Group AB.  (englanniksi)